Iparraldeko Zembla

Iparraldeko Zembla (errusieraz Се́верная Земля́, "Iparraldeko Lurra") Artikoan, 79°29.79912′N 97°19.0137′E inguruan, dagoen Errusiako uhartedia da. Siberiako Taimyr penintsulatik Vilkitski itsasarteak banatuta dago. Ozeano Artikoaren bi bazterreko itsasoak, mendebaldeko Kara itsasoa eta ekialdeko Laptev itsasoa hain zuzen ere, banatzen ditu. Iparraldeko Zembla lehendabizikoz 1913an aurkitua eta 1930 eta 1932 artean kartografiatua izan zen, munduko azken uhartedi aurkitua izanik. Politikoki, Errusiako Krasnoiarsk kraiko zati bat da. Ez du biztanle finkorik, errusiar base zientifikoa baino ez. Uharteak Iparraldeko Zemblak lau uharte handi eta 70 txiki ditu bere 37.000 km² azaleran Uhartediko lau uharte nagusiak honakoak dira: Urriko Iraultzaren uhartea (Остров Октябрьской Революции) 14.170 km². Boltxebike uhartea (Остров Большевик) 11.031 km². Komsomolets uhartea (остров Комсомолец) 9.006 km². Pioner uhartea (стров Пионе́р) 1.527 km². Txikien artean hona hemen nagusienak: Schmidt uhartea 467 km². Mali Taimir uhartea (Малый Таймыр) 232 km². Starokadomski uhartea (Остров Старокадомского). Sedov uhartedia Lishni uhartea Vostotxnii uhartea Erreferentziak Kanpo estekak